Woman in Love

"Woman in Love" (בעברית: אשה מאוהבת) הוא שיר של הזמרת והשחקנית, ברברה סטרייסנד. השיר יצא כסינגל הראשון מתוך האלבום, Guilty, בשנת 1980 ונכתב על ידי בארי ורובין גיב מהרכב הבי ג'יז.
השיר זכה להצלחה בינלאומית והגיע למקום ראשון במדינות רבות ביניהן ארצות הברית, בריטניה, צרפת, גרמניה.

==רקע והצלחה==
ברברה סטרייסנד פנתה לבארי גיב וביקשה ממנו לכתוב לה אלבום. בארי ואחיו, רובין, חברי ההרכב ה"בי ג'יז", אחד ההרכבים המצליחים של שנות השבעים, כתבו את השיר ובארי אף השתתף בהפקת האלבום ביחד עם צוות ההפקה שאיתו עבד ההרכב באופן קבוע, אלבי גאלוטן וקארל ריצ'רדסון.

השיר נחשב לאחד מהשירים הנמכרים ביותר בכל הזמנים בצרפת.

==מיקומי שיא==
Woman in Love הפך לאחד השירים הכי מצליחים בקריירה של סטרייסנד ואחד הסינגלים הנמכרים ביותר אי פעם. הוא צעד שלושה שבועות במקום הראשון של הבילבורד האמריקאי, השיר החמישי והאחרון של סטרייסנד שהגיע למקום זה. הוא גם בילה 5 שבועות במצעד בילבורד Adult Contemporary והיה השיר השישי שלה שמגיע למעמד זה.

==פרסים==

* מקור:

== גרסתה של דנה אינטרנשיונל ==
דנה אינטרנשיונל הקליטה גרסת כיסוי של "Woman in Love" עבור האלבום הבין-לאומי הראשון שלה, Free (1999).<ref name=":0"></ref> הוא הופץ ב-1 בפברואר 1999 כסינגל המוביל מתוך האלבום.<ref name=":0" /> זהו הסינגל השני שאינטרנשיונל הפיצה באירופה, אחרי הסינגל "דיווה" שזכה באירוויזיון 1998.<ref name=":0" /> לשיר צולם וידאו קליפ שנועד לעזור בקידום המסחרי שלו.<ref name=":1"></ref>

השיר זכה להצלחה כאשר הקליפ שלו שודר בערוצים שונים באירופה וזכה לחשיפה.<ref name=":2"></ref>

=== רקע ===
"Woman in Love" הוא גרסת כיסוי לשירה של הזמרת ברברה סטרייסנד מ-Guilty שיצא ב-1980.<ref></ref> הוא נחשב לאחד משיריה המזוהים ביותר של סטרייסנד.<ref></ref>

בהתחלה, הוצע לדנה להקליט גרסת כיסוי לשיר "Chain Reaction" של דיאנה רוס, אך זו העדיפה שיר "שקט יותר". בכתבה שפורסמה במעריב נכתב: "זו חלק מההחלטה שדנה לא צריכה את כל הצרחות, הנוצות וצבעי המלחמה בשלב הזה. כדי לצאת מהגימיק ולהיות זמרת מהשורה הראשונה בעולם, היא צריכה למכור את הקול שלה ואת האישיות בצורה הכי רגועה ומוצקה. הדהירה על בננה וצרחות הקוקורוקו יצטרכו לחכות לסיבוב הבא".<ref name=":2" /> אחרי ההצלחה הבין-לאומית של הסינגל "דיווה" שפורסם בהוצאת סוני מיוזיק אנטרטיינמנט, נוצרו חילוקי דעות קשים בין אינטרנשיונל לבין החברה,מה שהוביל לביטול החוזה וגניזת האלבום. את "Woman in Love" הוציאה בפברואר 1999 ללא התערבותה של חברת התקליטים.<ref name=":2" />

הקלטתה של אינטרנשיונל הופקה בשתי גרסאות: גרסה שקטה שנועדה לתחנות הרדיו, וגרסה קצבית יותר, שנועדה למועדוני הלילה ותוכניות הדאנס.<ref></ref><ref name=":1" />

=== וידאו קליפ ===
לגרסתה של אינטרנשיונל צולם וידאו קליפ עתיר תקציב, שלא הגיע ל-MTV.<ref name=":2" />

בכתבה שפורסמה במעריב לנוער בשנת 1999, נכתב: "בימים אלה דנה נמצאת בתחילת רומן חדש. הוא נקרא ואניה, והוא דוגמן בינלאומי מקרואטיה. דנה פגשה אותו לפני כחודש במהלך הצילומים של הווידאו קליפ של 'Woman In Love' והיא התאהבה לגמרי. זה התחיל כאשר הבמאי ביקש מהם לעמוד מול המצלמות ולנסות להרגיש מאוהבים. מרגע שהוא אמר 'אקשן', הם מעולם לא עזבו אחד את השנייה, וסיימו עם נשיקה סוערת ופוטוגנית. אחרי הצילומים מיהרו לבית מלון ובילו שלושה ימים בלונדון, אבל בגלל לוח הזמנים העמוס של דנה היה עליה לטוס למקומות אחרים, והיה עליהם להסתפק רק בקשר טלפוני חם".<ref name=":2" />

=== הצלחה מסחרית ===
גרסתה של אינטרנשיונל הצליחה פחות מ"דיווה", אך הושמעה ברדיו לעיתים תכופות ללא עזרתה של סוני מיוזיק אנטרטיינמנט.<ref name=":2" /> הקליפ שודר בערוצים מקומיים באירופה.<ref name=":2" />

במרוצת השנים, נכללה גרסתה באלבום, Moments of Love.<ref></ref>

=== מיקומי שיא ===

=== היסטוריית יציאות לאור ===
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|1 בפברואר 1999
|תקליט 12 אינץ' • תקליטור
|חברות תקליטים שונות
| style="text-align:center;" |<ref name=":0" />
|}

==גרסאות כיסוי==
* בנובמבר 2006 שחרר בארי גיב, אחד מכותבי השיר גרסת כיסוי לשיר.

== קישורים חיצוניים ==

== הערות שוליים ==

קטגוריה:שירי 1980
קטגוריה:סינגלים מ-1980
קטגוריה:סינגלים מ-1999
קטגוריה:שירי ברברה סטרייסנד
קטגוריה:שירי דנה אינטרנשיונל
קטגוריה:שירים באנגלית
קטגוריה:שירים שנכתבו על ידי בארי גיב
קטגוריה:שירים שנכתבו על ידי רובין גיב
קטגוריה:שירים שהולחנו על ידי בארי גיב
קטגוריה:שירים שהולחנו על ידי רובין גיב
קטגוריה:שירים שהופקו על ידי בארי גיב
קטגוריה:שירים שהופקו על ידי נייג'ל לואיס
קטגוריה:בלדות משנות ה-1980
קטגוריה:בלדות רוק
קטגוריה:סינגלים שהגיעו למקום הראשון באוסטריה
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד אירופה הוט 100
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד הסינגלים של RPM
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת קולומביה רקורדס